Inga og Gísli Egill hafa lengi haft brennandi áhuga á mat og matargerð og viðað að sér víðtækri þekkingu og reynslu . Í þessari einstöku bók sýna þau hvernig fjölskyldan getur notið þess besta sem lífið hefur að bjóða með því að þiggja gjafir náttúrunnar ; rækta , tína , veiða , verka og nýta – og elda síðan og framreiða það sem hollt er og gott . Í bókinni má finna einfaldar leiðbeiningar um öflun , ræktun og meðhöndlun á ýmiss konar árstíðabundnu íslensku hráefni . Sagt er í myndum og máli frá fjölbreyttri matseld , verkun og vinnslu , svo sem súrdeigsbakstri , söltun , reykingu , ostagerð , pylsugerð og meðferð villibráðar . En fyrst og fremst gefa Inga og Gísli Egill uppskriftir að miklum fjölda girnilegra rétta , ljúffengum hversdagsmat í bland við gómsæta veislurétti . Bókin er prýdd stórglæsilegum ljósmyndum af mat , matargerð , fæðuöflun og íslenskri náttúru . 3 umsagnir um Góður matur – gott líf í takt við árstíðirnar Kristrún Heiða Hauksdóttir – 25. nóvember 2016 „ Ég fékk í hendurnar á dögunum íslenska matreiðslubók sem er svo fagurlega tekin og haganlega fram sett að vinkona mín sagðist helst vilja sleikja blaðsíðurnar . Bók sem hefur allt til að bera að geta orðið fjölskylduvinur . “ Helga Ferdinandsdóttir / Druslubækur og doðrantar ( www.bokvit.blogspot.com ) Kristrún Heiða Hauksdóttir – 25. nóvember 2016 „ Það er augljóst að bókin er unnin af ástríðu og hún á eftir að verða að ómissandi flettiriti á íslenskum heimilum um ókominn tíma því fjölbreytnin er svo mikil . Það sem heillaði mig mest er að um leið og bókin er kirfilega staðsett í nútímanum kinkar hún kolli til klassískrar matargerðar . Einfaldleikinn og virðingin fyrir hráefninu skín hér ætíð í gegn . Gullfallegar myndir sem prýða bókina gera það að verkum að maður getur ekki beðið eftir að hefjast handa í eldhúsinu . “ Eirný Sigurðardóttir / Eigandi ostabúðarinnar Búrið Kristrún Heiða Hauksdóttir – 25. nóvember 2016 „ Uppskriftir eru jarðbundnar og skýrar , þar sem leiðbeiningar eru flóknar eru verkferlar raktir í myndum og allt efni sett fram á persónulegan , jákvæðan og ljósan máta . “ Páll Baldvin Baldvinsson / Fréttatíminn